Na temelju članka 17. stavak 3. podstavak 7. Zakona o sustavu civilne zaštite (NN br. 82/15), članka 7. stavak 2. i stavak 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (NN br. 65/16), Smjernica za izradu procjena rizika od velikih nesreća za područje zadarske županije (KLASA: 810-01/16-01/5, URBROJ: 2198/1-01-17-5 od 21.02.2017. godine), te članka 44. Statuta Općine Privlaka (“Službeni glasnik Zadarske županije“ broj 14/09, 14/11, 10/13.), načelnik Općine Privlaka, dana 15, siječnja 2017. godine donosi:

**ODLUKU**

**o postupku izrade Procjene rizika od velikih nesreća za područje Općine Privlaka i osnivanju Radne skupine za izradu Procjene rizika od velikih nesreća za područje Općine Privlaka**

**Članak 1.**

Ovom Odlukom uređuje se postupak izrade Procjene rizika od velikih nesreća za područje Općine Privlaka, osniva Radna skupina za izradu Procjene rizika od velikih nesreća te određuju koordinatori, nositelj, izvršitelji izrade Procjene rizika i konzultant.

Procjena rizika od velikih nesreća za područje Općine Privlaka (u daljnjem tekstu: Procjena) izrađuje se sukladno Smjernicama za izradu procjene rizika od velikih nesreća za područje Zadarske županije.

Postupak izrade Procjene obuhvaća prikupljanje, obradu i analiziranje podataka.

**Članak 2.**

Ovom Odlukom određuju se koordinatori za svaki pojedini rizik te nositelji i izvršitelji izrade rizika.

Ovom Odlukom određuje se Alfa atest d.o.o. iz Splita, Poljička cesta 32, ovlaštenik za prvu grupu stručnih poslova u području planiranja civilne zaštite kao konzultant.

Koordinatori organiziraju i koordiniraju izradu svakog pojedinog rizika, dok su izvršitelji dužni surađivati te u okviru svoje nadležnosti doprinositi razradi rizika.

Lista koordinatora za pojedine rizike , izvršitelja i konzultanta nalazi se u Prilogu I. koji je sastavni dio ove Odluke.

**Članak 3.**

Osniva se Radna skupina za izradu Procjene rizika od velikih nesreća za područje OpćinePrivlaka (u daljnjem tekstu: Radna skupina).

Članovi Radne skupine, istovremeno i nositelji za pojedine rizike, osim načelnika kao glavnog koordinatora, imenuju se:

1. Gašpar Begonja dipl.ing (načelnik Općine Privlaka), koordinator

2. Antonio Glavan Bacc.ing.prom. (referent-komunalni redar Općine Privlaka), član za identificiranu prijetnju i rizik od potresa

3. Marjan Begonja dipl.ing (direktor komunalnog podzeća „Artić“), član za identificiranu prijetnju i rizik od poplava

4. Walter Jurac (zapovjednik DVD Privlaka), član za identificiranu prijetnju i rizik od požara otvorenog tipa.

**Članak 4.**

Koordinator ima slijedeće obveze:

- organizaciju i vođenje sastanaka Radne skupine,

- koordiniranje i nadziranje procesa izrade Procjene rizika,

- predlaganje izmjena i dopuna Procjene,

**Članak 5.**

Nositelji imaju slijedeće obveze:

- izrađuje scenarije za određene rizike,

- odgovorni su za vjerodostojnost podataka iz svoje nadležnosti,

- sudjeluju u analizi i evaluaciji rizika za koji su prema Prilogu 1. ove Odluke utvrđeni nositeljima, sukladno uputama,

- kontaktiraju s nadležnim tijelima, te znanstvenim institucijama u svrhu prikupljanja informacija,

- o tijeku procesa prikupljanja podataka redovito obavještavaju koordinatora,

- dostavljaju koordinatoru tražene podatke u zadanim rokovima te surađuju tijekom rada na procjeni.

**Članak 6.**

Izvršitelji imaju slijedeće obveze:

- prikupljaju podatke za analizu i evaluaciju rizika,

- sudjeluju u izradi scenarija za pojedini rizik

**Članak 7.**

Koordinator dostavlja Prijedlog procjene glavnom koordinatoru koji dostavlja Općinskom vijeću prijedlog procjene rizika na donošenje.

Koordinator, nakon donošenja Procjene, nastavlja s praćenjem događaja i kretanja od značaja za procjenjivanje rizika iz područja nadležnosti te o promjenama, jedan puta godišnje ili po potrebi izvješćuje glavnog koordinatora.

Radna skupina za izradu Procjene predlaže glavnom koordinatoru pokretanje postupaka izmjena i dopuna Procjene, odnosno ažuriranja Procjene.

Procjena rizika od velikih nesreća za Općinu Privlaka izrađuje se najmanje jednom u tri godine te usklađivanje i usvajanje mora provesti do kraja mjeseca ožujka u svakom trogodišnjem ciklusu.

Procjena rizika od velikih nesreća za područje Općine Privlaka može se izrađivati i češće, ukoliko se u trogodišnjem periodu nastupi značajna promjena ulaznih parametara u korištenim scenarijima i postupcima analiziranja rizika ili ako se prepozna nova prijetnja.

**Članak 8.**

Ova Odluka stupa na snagu danom donošenja.

KLASA: 810-01/18-01/01

URBROJ:2198/28-02-18-1

Privlaka, 15.siječnja 2018. godine

Načelnik Općine Privlaka:

Gašpar Begonja dipl.ing.

Prilog 1.

|  |  |  |  |  |
| --- | --- | --- | --- | --- |
| **Rizici** | **Koordinator** | **Nositelji** | **Izvršitelji** | **Konzultant** |
| POTRES | Zrinko Skoblar | Antonio Glavan | Željko Zorić | Alfa atest d.o.o. |
| POPLAVA | Dalibor Glavan | Marjan Begonja | Ante Šarić | Alfa atest d.o.o. |
| POŽAR OTVORENOG TIPA | Nina Škibola | Walter Jurac | Željko Šango | Alfa atest d.o.o. |